If Osuva -erikoismaksussa omakustannusraja viittaa siihen, että vakuutuksen ottanut yritys kantaa riskin omakustannusrajan alittavista vahingoista kokonaan itse. Omakustannusrajan ylittävät vahingot jäävät vakuutusyhtiön kannettavaksi.
If Osuvassa omakustannusrajan alle jäävien vahinkojen vaikutus vakuutusmaksuun on suoraan verrannollinen vahinkojen suuruuteen, kun taas perinteisissä katkaisurajallisissa erikoimaksujärjestelmissä katkaisurajan alle jäävien vahinkojen vaikutusta vakuutusmaksun ei pysty ennakoimaan.
Hyvä tietää
Työnantajan on lain mukaan ilmoitettava viipymättä kaikista työtapaturmista ja ammattitaudeista vakuutusyhtiölle riippumatta siitä, jääkö vahinko omakustannusrajan alle vai ei.
Koska vakuutus on lähtökohtaisesti edullisempi, jos omakustannusraja on korkea, houkutus valita korkeampi omakustannusraja, ja sitä kautta isompi osa riskistä itselleen, kasvaa.
Päätös on syytä miettiä tarkkaan, sillä vahingot sattuvat yllättäen. Kun valitaan korkeampi raja, yrityksen oman kassan on jatkuvasti kestettävä suurempi osuus vahinkojen kustannuksista.
On hyvä muistaa, että julkinen sektori veloittaa työtapaturmien hoidosta ns. täyskustannusosuuden, mikä saattaa tietyissä tilanteissa johtaa yllättävänkin suuriin sairaanhoitokuluihin.